Slovakiya qadın milli voleybol komandası
Slovakiya qadın milli voleybol komandası — Slovakiya dövlətini voleybolda beynəlxalq yarışlarda və dostluq matçlarında təmsil edən yığmadır. Komanda 2003-cü ildə ilk dəfə olaraq Avropa çempionatına vəsiqə qazanmışdır. Bu turnirdəki son çıxışı isə 2009-cu ildə keçirilən Avropa çempionatına təsadüf edir. Bu zaman millimizlə eyni qrupa düşən komanda qrupda dördüncü, ümumi yarışda isə 13-cü yeri tutmuşdu. Qeyd edək ki, bu yığma 2012-ci ilin avqustunda da Avropa çempionatına hazırlıq çərçivəsində ölkəmizə təşrif buyurmuş və millimizi "3-0" hesabı ilə məğlub etmişdi.